


OBRAZLOŽENJE UZ PRIJEDLOG

I. IZMJENA I DOPUNA PRORAČUNA OPĆINE PETRIJEVCI ZA 2026. GODINU


Najvažniji razlog predmetnih 1. Izmjena i dopuna Proračuna 2026. godine jest izvršavanje zakonske obveze rasporeda viška prihoda prenesenog iz prethodne 2025. godine. U članku 1. prijedloga 1. Izmjena Odluke o izvršavanju Proračuna Općine Petrijevci za 2026. godinu naveden je raspored viška prihoda poslovanja u iznosu 135.270,00 eura.

 Važno je napomenuti kako ovim izmjenama nije obuhvaćen veliki dio pozicija obzirom kako dosadašnjim izvršenjem nije došlo do velikog broja probijanja planiranih pozicija, tako da predmetne izmjene imaju karakter tehničkog rebalansa, jer se najvećim dijeloom osiguravaju konkretne pozicije za pripremu, prijavu na natječaje i provedbu postupaka javne nabave određenih kapitalnih projekata kojima je njihov plan bilo nužno korigirati u odnosu prethodnu verziju Proračuna za 2026. godinu.

Proračun Općine Petrijevci predloženim 1. Izmjenama i dopunama Proračuna predložen je na prihodovnoj strani u ukupnoj svoti od 3.706,095eura, gdje prihodi poslovanja (razred 6) čine 3.591.095,00 eura, dok prihodi od prodaje nefinancijske imovine (razred 7) ostaju nepromijenjeni sa 115.000,00 eura, a primici od financijske imovine i zaduživanja (razred 8) nisu planirani.
 
Ukupno je prihodovna strana predmetnih 1. Izmjena i dopuna veća za 15,7 % ili za 503.030,00 eura. Konkretno što se tiče promjena, povećanje je vidljivo kod prihoda od poreza u iznosu od 145.000,00 eura i to se u cijelosti odnosi na porez na dohodak, utemeljeno na ostvarenju tekuće godine zaključno s 30. svibnja. Povećanje je vidljivo i  na stavkama Pomoći iz inozemstva i od subjekata unutar općeg proračuna (skupina 63) u iznosu 688.000,00 eura, a izmjene su predložene prema postocima sufinanciranja u uvjetima natječaja, kao i zbog povećanja mjesečnog iznosa fiskalnog izravnanja u 2026. godini.

 Rashodi i izdaci u 1. Izmjenama i dopunama Proračuna 2026. godine planirani su u svoti od 3.841.365,00 eura, od čega se na rashode poslovanja (razred 3) odnosi 2.145.835,00 eura što je povećanje od 130.800,00 eura, dok se rashodi za nabavu nefinancijske povećavaju za 257.500,00 eura na 1.674.000,00 eura. Istovremeno, izdaci za financijsku imovinu i otplate zajmova (razred 5) nisu se mijenjali i iznose 21.530,00 eura, a odnose se na otplatu dugoročnog kredita za izgrađeno parkiralište iza zgrade stare škole i zgrade Općine.
	 
Važno je napomenuti kako se najvažnije izmjene i dopune rashodovne strane Proračuna odnose na kapitalni dio, odnosno usklađivanje pozicija kapitalnih projekata koje Općina prijavljuje na dostupne i očekivane EU natječaje, te natječaje državnih ministarstava, odnosno na one koji su već odobreni i potrebna je provedba postupka javne nabave.

Promjene se odnose na sljedeće projekte: „Kapitalni projekt K220503 – Izgradnja parkirališta kod groblja u Satnici“, gdje se isti projekt povećava za 60.000,00 eura na novi plan u iznosu 140.000,00 eura, koji se gotovo u potpunosti planira financirati iz prenesenog viška iz 2025. godine, zatim „Kapitalni projekt K231001 -Rekonstrukcija zgrade i dogradnja svlačionica zgrade NK "Omladinac" Petrijevci s povećanjem od 164.000,00 eura na 220.000,00 eura. Tu je i „Kapitalni projekt K231002 - Energetska obnova zgrade NK "Satnica" Satnica s povećanjem od 15.000,00 eura na 76.000,00 eura, kao i  „Aktivnost A231101 - Redovna djelatnost dječjeg vrtića  "Maslačak" gdje se za opremanje vrtića u Petrijevcima plan povećava za 55.000,00 eura, dok je najveće povećanje vidljivo kod „Kapitalni projekt K231402 – Dogradnja vatrogasnog doma u Petrijevcima“ s povećanjem od 225.000,00 eura na iznos od 725.000,00 eura. Istovremeno, najveće smanjenje bilježi se kod „Kapitalni projekt K231003 – Izgradnja teniskog igrališta u Petrijevcima“ zbog odustajanja od istog u tekućoj godini tako da plan iznosi 0,00 eura. Za navedene projekte u izvorima financiranja u posebnom dijelu izmjena i dopuna vidljiva je financijska konstrukcija istih.

Kapitalni dio proračuna kroz I. Izmjene i dopune proračuna iznosi 1.699.000,00 eura ili 44,0% rashodovne strane proračuna.

Što se tiče promjena na rashodima poslovanja (razred 3) iste vezano uz povećanje odnose se na usklađivanje planiranih stavki s izvršenjem za „Aktivnost  A100102 – Obilježavanje Dana Općine“, unutar određenih stavki javnih potreba u sportu za održavanje objekata i donacija udrugama, unutar Programa 2204 „Zaštita, očuvanje i unapređenje okoliša, sustava vodoopskrbe i odvodnje i ostale komunalne infrastrukture“, te manjeg broja drugih pojedinačnih stavki rashoda u posebnom dijelu proračuna.

	Predloženim 1. Izmjenama i dopunama na prihodovnoj i rashodovnoj strani, te sa raspoređenim planiranim viškom prihoda, Proračun Općine Petrijevci u potpunosti je uravnotežen.

